**PRILOGA D/8**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št. za DDV: SI 20389264**

**matična številka: 5175348000**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št. za DDV: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. JN20-005**

**GRADBENA DELA ZA IZGRADNJO GIS STIKALIŠČA IN KRAJEVNEGA NADZORNIŠTVA**

**V RTP 110/20 kV ŠKOFJA LOKA**

**UVODNA DOLOČBA**

1. **člen**

 Naročnik je za gradbena dela za izgradnjo GIS stikališča in krajevnega nadzorništva v RTP 110/20 kV Škofja Loka, izvedel javno naročilo, ki ga je dne \_\_\_ objavil na slovenskem portalu za javna naročila pod št. objave \_\_\_ (št. objave TED \_\_\_). Izvajalec je bil kot najugodnejši ponudnik izbran na podlagi Odločitve o oddaji naročila, št. \_\_ z dne \_\_\_.

**PREDMET POGODBE**

1. **člen**

 Predmet te pogodbe obsega izgradnjo:

* zgradbe krajevnega nadzorništva KN Škofja Loka – Medvode z delavnicami in garažami,
* gradbeno inženirskega objekta 110 kV GIS stikališča,
* dveh transformatorskih boksov za dva energetska transformatorja z oljnim lovilcem (transformatorja v boksu sta pokrita s kovinsko zračno streho),
* kabelske kinete za 110 kV kable, 20 kV kable in signalno-krmilne kable,
* transportnih poti v stikališče in ureditev zunanje okolice in dvorišča ter
* skladišča lesenih drogov,

vključno z vsemi drugimi deli, kot to izhaja iz dokumentacije v zvezi z oddajo javnega naročila, št. JN20-005 z dne \_\_\_\_\_\_\_\_ (v nadaljevanju: dokumentacija JN), v skladu s projektom za izvedbo, št. 7656/18, januar - april 2020 (v nadaljevanju: PZI) in ponudbo izvajalca št. \_\_\_\_\_\_\_\_, z dne \_\_\_\_\_\_\_, in ponudbenega predračuna. Ponudba izvajalca in ponudbeni predračun sta prilogi te pogodbe.

 Izvajalec je dolžan znotraj pogodbenih del, zagotoviti tudi tista dodatna dela, ki niso izrecno navedena v PZI, so pa potrebna za varno in popolno funkcionalno delovanje razpisanega predmeta javnega naročila.

 Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Izvajalec se izrecno odpoveduje vsem zahtevkom do naročnika, ki bi izvirali iz njegove morebitne ne seznanjenosti s pogoji po tej pogodbi.

**POGODBENA VREDNOST**

1. **člen**

 Naročnik in izvajalec sta sporazumna, da znaša pogodbena vrednost \_\_\_\_\_\_\_\_\_ EUR brez DDV.

Cene/enoto, navedene v ponudbenem predračunu, so določene tako, da vsebujejo vse stroške (material, prevoz, zavarovanje gradbišča, zaključna dela idr.), razen DDV. DDV se obračuna po veljavni zakonodaji.

Cene/enoto so fiksne ves čas veljavnosti te pogodbe in naročnik ne bo priznal dodatnih stroškov oziroma kakršnega koli povišanja cen na enoto.

Vse stroške oziroma plačila, ki jih pogodbena cena iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije JN za tiste dele predmeta pogodbe, ki morebiti v dokumentaciji JN niso bili ustrezno opredeljeni, pa bi jih, glede na predmet javnega naročila in na celotno dokumentacijo JN, izvajalec kot strokovnjak na svojem področju, lahko predvidel.

**ROK IZVEDBE VSEH DEL**

1. **člen**

Izvajalec mora začeti z izpolnjevanjem predmeta pogodbe v 14 dneh po uvedbi izvajalca v delo, izpolniti vse obveznosti iz te pogodbe in zaključiti z vsemi deli do 31. 3. 2022. Vmesni roki izgradnje objektov:

* 110 kV stikališče:
* gradbena in obrtniška dela do 30. 9. 2021,
* ostala dela vključno z STP-jem do 15. 12. 2021,
* Krajevno nadzorništvo:
	+ vsa dela z STP-jem in primopredajo do 15. 12. 2021.

 Če izvajalec ne opravi del v skladu z dogovorom z naročnikom oz. zamudi (tudi vmesne roke) z izpolnitvijo obveznosti, je naročniku dolžan povrniti vso škodo, ki bi mu s tem nastala.

 Naročnik ima pravico pogodbo razdreti, če izvajalec ne začne pravočasno z izvedbo del.

 Izvajalec prevzema popolno odgovornost in riziko za izvedbo del, dogovorjenih s to pogodbo, do datuma dokončnega prevzema objekta (11. člen te pogodbe), ko riziko preide na naročnika. Če do datuma dokončnega prevzema pride do izgube ali škode na objektu, materialu idr., ki predstavlja predmet pogodbe, mora izvajalec popraviti tako izgubo ali škodo tako, da do dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**OBRAČUN IN ROK PLAČILA**

1. **člen**

Naročnik bo opravljena dela plačeval po izstavljenih in potrjenih mesečnih situacijah za dejansko opravljeno delo ter vgrajene materiale in opremo po cenah na enoto, ki so določene v ponudbenem predračunu, do višine 95 % obračunske cene, 5 % pogodbene cene pa bo izvajalec zaračunal naročniku po uspešno opravljenem dokončnem prevzemu objekta (11. člen te pogodbe).

Izvajalec bo situacije izstavljal mesečno, do 5. dne v mesecu za pretekli mesec. Mesečne situacije bodo izstavljene na osnovi s strani nadzora potrjenih dejanskih količin iz knjige obračunskih izmer.

Končni obračun del po dejanskih količinah in fiksnih cenah na enoto bo izdelan najkasneje v 60 dneh po podpisu primopredajnega zapisnika (11. člen te pogodbe).

Naročnik bo izvedena dela plačeval na podlagi prejetih in pravilno izstavljenih računov izvajalca, ki se morajo obvezno sklicevati na številko te pogodbe, in sicer v roku 30 dni od dneva izdaje računa.

Če se naročnik ne bo v celoti ali delno strinjal z izstavljenim računom, ga mora v petnajstih dneh po prejemu pisno in z obrazložitvijo v celoti ali delno zavrniti, izvajalec pa je dolžan izstaviti nov račun z novim datumom. Plačilni rok prične teči z dnem, ko naročnik prejme nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan račun plačati v roku, navedenem v IV. odstavku tega člena.

 Če bo naročnik plačeval z zamudo, ima izvajalec pravico zaračunati zakonske zamudne obresti.

**TERMINSKI PLAN**

1. **člen**

Ob podpisu pogodbe je ponudnik dolžan naročniku izročiti detajlni terminski plan del. Terminski plan mora biti za vsako zaključeno tehnično celoto razdeljen na toliko aktivnosti, da bodo jasno razvidne faze, ki bistveno vplivajo na končni rok izdelave in termini faz izdelave najbolj kritičnih elementov, ki bodo morebitni predmet vmesne kontrole naročnika.

**VODJA DEL**

1. **člen**

Vodja del je \_\_\_\_\_\_\_\_\_\_\_\_\_\_\_\_\_\_\_\_\_, št. vpisa v IZS: \_\_\_\_\_\_\_\_\_\_\_\_\_\_\_\_.

 Če bo v času izvajanja del po tej pogodbi izvajalec želel VD zamenjati, mora novi VD izpolnjevati vse pogoje iz dokumentacije JN.

 VD mora znati govoriti in pisati v slovenskem jeziku, v nasprotnem primeru mora izvajalec zagotoviti tolmačenje.

 VD mora biti v času izvajanja pogodbenih obveznosti dnevno prisoten na gradbišču ter sodelovati na vseh operativnih sestankih, tehničnem pregledu, v komisijah primopredaje in obračuna del.

**DOKUMENTACIJA**

1. **člen**

Izvajalec mora na objektu voditi knjigo obračunskih izmer ter ažurno sestavljati in urejati ostalo dokumentacijo. Vpise v gradbeni dnevnik lahko opravlja le nadzorni organ naročnika.

Izvajalec pri izvedbi posameznega naročila lahko predlaga spremembe,če je s tem dosežena boljša in smotrnejša rešitev in prihranek stroškov. Predlagane spremembe mora potrditi pooblaščeni inženir naročnika.

Pred dokončnim prevzemom objekta je izvajalec za uspešno izvedbo tehničnega oziroma strokovno tehničnega pregleda dolžan naročniku predložiti vso potrebno tehnično dokumentacijo v skladu s PZI in z zakonom, ki ureja gradnjo objektov.

**IZVRŠEVANJE DEL**

1. **člen**

Izvajalec prevzeta dela izvršuje po PZI. Spremembe in odstopanja od načina izvedbe, obsega del ter kvalitete materiala so dopustne le po pisnem nalogi ali s soglasjem naročnika, ki ga mora nadzorni organ ali njemu nadrejeni predstavnik naročnika vpisati v gradbeni dnevnik.

**DODATNA DELA**

1. **člen**

Dodatna dela so vsa dela, ki niso zajeta v tej pogodbi, vendar pa naročnik zahteva, da se izvedejo. Izvajalec je dolžan izvesti vsa dodatna dela, katerih izvedbo zahteva naročnik. Dodatna dela bo izvajalec obračunal po enotnih ponudbenih cenah na enoto.

**DOKONČNI PREVZEM OBJEKTA (ZAKLJUČEK DEL)**

1. **člen**

Za zaključek del (dokončni prevzem del) se šteje:

- izveden strokovno tehnični pregled in podpis primopredajnega zapisnika s strani obeh pogodbenih strank, da so dela prevzeta, in

- predložitev finančnega zavarovanja za odpravo napak v garancijskem roku s strani izvajalca.

 Podpis primopredajnega zapisnika predstavlja osnovo za izdelavo končnega obračuna, trenutek dokončnega prevzema del pa predstavlja osnovo za plačilo 5 % pogodbene cene. Z dokončnim prevzemom del preide riziko poškodb in naključnega uničenja z izvajalca na naročnika. Če do datuma dokončnega prevzema objekta pride do izgube ali škode na objektu, materialu idr., ki predstavlja predmet pogodbe, mora izvajalec popraviti izgubo ali škodo tako, da bo izvedba del, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**ZAVAROVANJE IN ODŠKODNINSKA ODGOVORNOST**

1. **člen**

 Izvajalec je dolžan na lastne stroške vso opremo in vsa izvršena dela zaščititi proti vremenskim vplivom in drugimi poškodbami.

 Izvajalec je dolžan zavarovati svojo odgovornost pri izvedbi del do dokončnega prevzema dela (11. člen te pogodbe). V primeru, da pride do škode pri izvedbi pogodbenih obveznosti po odgovornosti izvajalca, mora izvajalec na svoje stroške nadomestiti, popraviti ali postaviti in dovršiti dela, ki morajo biti opravljena v skladu s pogodbenimi dokumenti in navodili nadzornega organa.

 Izvajalec ravno tako odgovarja za vso škodo na prometni infrastrukturi, okolici objekta ter na delih, ki jo je povzročil ob izvajanju pogodbenih obveznosti. Izvajalec odgovarja tudi za vso škodo nastalo tretjim osebam, ki jo je povzročil.

 Izvajalec je odgovoren za vso škodo, ki bi nastala kot posledica emisij škodljivih snovi v času gradnje, z vplivi na kvaliteto površinskih voda, podtalnice in okolja.

**GARANCIJSKI ROK**

1. **člen**

 Izvajalec za opravljena dela daje naslednje garancije za dobro opravljena gradbena dela:

* za konstrukcijo, streho in fasado: 10 let,
* za vgrajene izdelke in opremo eno leto oziroma v skladu z garancijo proizvajalca (če je ta daljša od enega leta),
* za vsa ostala gradbeno-obrtniška dela \_\_\_\_\_\_\_\_ (*najmanj 36*) mesecev.

 Garancijski rok v vseh primerih, navedenih v prejšnjem odstavku tega člena, začne teči od dneva dokončnega prevzema objekta (11. člen te pogodbe).

 Izvajalec se obvezuje, da bo v garancijskem roku na svoje stroške takoj oz. v roku 24 ur začel odpravljati pomanjkljivosti in nepravilnosti, ki bi se izkazale po izvedbi del ter jih odpraviti najkasneje v roku treh dni od pisno podane reklamacije naročnika, ter soglaša, da, če ne bo pričel z delom v 24 urah oziroma v sporazumno določenem roku od obvestila o nepravilnosti, ima naročnik pravico nepravilnosti odstraniti sam oziroma po tretjem usposobljenem izvajalcu, na račun pogodbenega izvajalca.

V primeru neodprave napak ali nedokončanja preostalega dela v primernem časovnem obdobju ima naročnik pravico unovčiti garancijo za odpravo napak v garancijskem roku.

V primeru, da se napaka ne more odpraviti v roku 10 dni, se za čas odprave napake podaljša garancija.

Izvajalec se obvezuje, da bo tudi po poteku garancijske dobe brezplačno odpravil skrite napake na izvedenih delih.

**SPLOŠNE OBVEZNOSTI IN JAMSTVA IZVAJALCA**

1. **člen**

Izvajalec se obvezuje, da bo:

1. prevzeta pogodbena dela izvršil strokovno pravilno, vestno in kvalitetno v skladu s potrjeno projektno dokumentacijo, dokumentacijo JN, pravili stroke, slovenskimi standardi in zakoni, tehničnimi predpisi, po posebnem dogovoru pa tudi z drugimi navodili. Pri izvedbi del bo izvajalec uporabil materiale zahtevane kvalitete, ki ustrezajo veljavnim standardom in imajo predpisano a-testno dokumentacijo. Morebitna škoda med izvedbo oz. v zvezi z njo bremeni izvajalca.
2. kot odgovorni za kvalitetno in funkcionalno pravilnost prevzetih del, med deli kontroliral tehnično pravilnost izvedbe. Dela bo opravil strokovno in ne sme povzročiti škode naročniku, poškodb na sosednjih objektih in okoliških komunalnih vodih. Vsi stroški, ki bi nastali iz tega naslova, so stroški izvajalca,
3. vodil gradbeni dnevnik in knjigo obračunskih izmer, ki morata biti na vpogled ves čas izvajanja del na terenu in ju morata pogodbeni stranki podpisovati sproti. Izvajalec je dolžan omogočiti nadzornemu organu naročnika stalen nadzor nad deli, kontrolo nad količino in kakovostjo izvedenih del,
4. v knjigo obračunskih izmer in gradbeni dnevnik tekoče vnašal vse morebitne spremembe, nastale med gradnjo, ter najkasneje v roku 30 dni po zaključku del posredoval končne podloge, na osnovi katerih bo lahko projektant izdelal projekt izvedenih del. Vse spremembe projektne dokumentacije mora pred izvedbo potrditi s svojim podpisom nadzorni organ po odobritvi projektanta,
5. poskrbel za zavarovanje gradbišča oziroma območja dela,
6. zagotovil začasne zaščitne ograje, zaščitne vrvice oziroma sredstva za ograditev in izoliranje od delov pod napetostjo ter znake za opozorila in prepovedi za fizično ločitev del pod napetostjo skladno z DZR, PZI in zakonodajo,
7. skladno s predpisi na vidnem mestu območja gradbišča namestil napis s podatki o naročniku in njegovem pooblaščencu, vrsti objekta, projektantu, izvajalcu in nadzorni službi,
8. uredil vse potrebno za dovoz in odvoz materiala, opreme in odpadnega material na/z gradbišča/trase oziroma objekta ter upošteval predpise glede obremenitve cest in poti ter predpise v zvezi z ravnanjem z odpadki ter ostale okoljevarstvene predpise,
9. redno odstranjeval ves odpadni in pomožni material na gradbišču ter čistil okolico in porabljene transportne poti, če se bodo le-te med delom umazale oziroma zasule. Izvajalec je pri tem dolžan ravnati v skladu z internim pravilnikom naročnika o ravnanju z odpadki, v skladu s pridobljenim certifikatom ISO 14001,
10. sodeloval na vseh operativnih sestankih, tehničnem pregledu, v komisijah primopredaje in obračuna del ter vseh ostalih poprejšnjih in kasnejših eventualnih komisijah do izteka garancijskega roka,
11. sproti izročal naročniku vso potrebno dokumentacijo, skladno z določili veljavnega zakona, ki ureja gradnjo objektov,
12. na zahtevo naročnika zamenjal vodstvo gradbišča oz. posameznike vodstva gradbišča, če so za to opravičljivi razlogi,
13. zagotovil priključke za električno energijo in vodo, ki jih bo potreboval na gradbišču ter njihovo napajanje. Stroški za porabljeno električno energijo in vodo so stroški izvajalca,
14. za vsak element zaključenih del naročniku vnaprej in pravočasno predložil vzorec z a-testi ter šele po potrditvi s strani naročnika dokončno naročil izdelavo na objekt. Izvajalec sem navedene elemente uporabljati šele po pisni potrditvi s strani naročnika, sicer nosi stroške morebitne zamenjave, zahtevan s strani naročnika,
15. v primeru nepredvidenih del o tem obvestil naročnika in opravil nepredvidena dela le po pisni odobritvi naročnika,
16. na svoje stroške poskrbel za objekte, svoje kadre in osebje na objektu ter prostor za skupne sestanke v dogovoru z naročnikom in drugimi izvajalci,
17. izvršil vsa pogodbena dela gospodarno v korist naročnika,
18. storil vse, kar spada v obseg prevzetih obveznosti, da bi bili po tej pogodbi dogovorjeni roki izpolnjeni,
19. sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
20. za tehnični pregled, prevzem in tudi za pridobitev uporabnega dovoljenja pripravil vso zakonsko zahtevano dokumentacijo, z vsemi seznami in izvlečki dokumentov, potrdili, a-testi, dokazili o zanesljivosti, idr. (dokumenti morajo biti najmanj v treh izvodih),
21. prijavil začetek del ustreznim organom in organizacijam, če je to potrebno glede na veljavno zakonodajo,
22. sodeloval z naročnikom v smislu koordinacije del z ostalimi izvajalci in se prilagodil trenutnim potrebam po delih na objektu,
23. strokovno odpravil vse napake v zvezi s pogodbeno dogovorjenimi deli,
24. pisno takoj obvestil naročnika, da so dela zaključena,
25. poskrbel za ukrepe iz varnosti in zdravja pri delu, za zavarovanje delovišča ter spoštoval predpisane in dogovorjene ukrepe s področja požarne varnosti. V primeru, da bo na delovišču delo izvajalo dva ali več izvajalcev, mora izvajalec o tem obvestiti naročnika, da zagotovi koordinatorja za varnost in zdravje pri delu, ki določi ukrepe za zagotavljanje varnosti in zdravja pri delu v skladu z veljavnimi predpisi s področja varstva pri delu. Izvajalec materialno in kazensko sam odgovarja za škodo, ki jo na delovišču utrpijo izvajalčevi delavci, naročnik ali tretje osebe. Naročnik si pridržuje pravico občasno preverjati izpolnjevanje predpisov s področja varnosti in zdravja pri delu,
26. upošteval določila in zahteve, ki bodo podane v varnostnem načrtu.

ODPADKI

1. **člen**

 Izvajalec se s podpisom pogodbe zaveže, da bo odpadke, ki nastajajo pri njegovem delu in so za naročnika nekoristni, neposredno prepuščal zbiralcu odpadkov, pri tem pa bo moral pridobiti evidenčni list, ki ga mora dostaviti naročniku, kot prilogo računu.

 Koristne odpadke, ki vsebujejo baker, bron, medenino, aluminij, železo, jeklo, mešanico kovin idr. in kable, mora izvajalec dostaviti v glavno skladišče v Kranju oziroma na drugo za to določeno lokacijo, pri čemer mora izpolniti evidenčni list in ga dostaviti naročniku.

OBVEZNOSTI NAROČNIKA

1. **člen**

Naročnik se obvezuje:

* predati izvajalcu vso dokumentacijo, ki je potrebna za izvedbo del po tej pogodbi ter uvesti izvajalca v delo in mu nuditi vse potrebne informacije za izvedbo del,
* sodelovati z izvajalcem z namenom, da bo predmet pogodbe izveden pravočasno, v skladu s projektno dokumentacijo in v obojestransko zadovoljstvo,
* tekoče obveščati izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe,
* izvrševati svoje plačilne obveznosti v skladu s pogodbo,
* prevzeti od izvajalca dela v roku 30 delovnih dni po obvestilu izvajalca, da so dela končana.

**NADZORSTVO**

1. **člen**

 Predstavnik naročnika mora:

- nadzorovati izvajanje del po potrjeni tehnični dokumentaciji iz predmeta pogodbe in po veljavnih predpisih, standardih in normativih,

- dati izvajalcu pojasnila in navodila za eventualne nejasnosti v projektu, ki jih izvajalec zahteva, z vpisom v gradbeni dnevnik,

- ustaviti dela, ki se izvajajo v nasprotju s potrjeno tehnično dokumentacijo iz predmeta pogodbe, tehničnimi predpisi, standardi in normativi.

**PODIZVAJALCI**

1. **člen**

Izvajalec pri izvedbi del, ki so predmet te pogodbe, lahko vključuje podizvajalce.

Izvajalec vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Izvajalec mora imeti poravnane vse zapadle obveznosti do svojih podizvajalcev.

Izvajalec mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe izvajalec želi zamenjati podizvajalca ali v delo naknadno vključiti podizvajalca, mora izvajalec naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD oz. lastne izjave teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je izvajalec izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj.

Naročnik bo izpolnjevanje teh pogojev ugotavljal na dan predlagane spremembe oziroma na dan, ko bo s strani izvajalca prejel vso potrebno dokumentacijo.

Izvajalec v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz III. odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je izvajalec predložil potrjene situacije vseh podizvajalcev oziroma razreševati sporov med izvajalcem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti izvajalca, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je izvajalec dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega izvajalca prejeli plačilo za izvedena dela, neposredno povezana s to pogodbo.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

Če izvajalec ne dokonča pogodbenih obveznosti posameznega naročila v določenem roku, ima naročnik za vsak teden zamude pravico od izvajalca zahtevati pogodbeno kazen v višini 1 % pogodbene vrednosti brez DDV, vendar skupno največ 10 % pogodbene vrednosti brez DDV.

 Če izvajalec ne izvaja del v skladu s to pogodbo in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti brez DDV.

Če vodja del ne zna govoriti in pisati v slovenskem jeziku (zaradi česar mora izvajalec zagotoviti ustrezno prevajanje (tolmačenje), vendar izvajalec tega ne zagotavlja), ima naročnik pravico, da vsakič, ko na operativnem sestanku in/ali ob tehničnem pregledu ni zagotovljeno ustrezno tolmačenje, zahteva pogodbeno kazen v višini 2.000,00 EUR.

Če je naročnik sprejel izpolnitev obveznosti, ki je bila izvedena z zamudo, se s tem izrecno ne odpoveduje uveljavljanju pogodben kazni, ampak je s tem hkrati sporočil izvajalcu, da si pridržuje pravico do pogodbene kazni.

Če škoda, ki jo utrpi naročnik, presega znesek pogodbene kazni, lahko naročnik zahteva od izvajalca še razliko do popolne odškodnine.

Pogodbena kazen ne izključuje unovčitve finančnega zavarovanja za dobro izvedbo pogodbenih obveznosti.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. **člen**

Izvajalec mora naročniku v desetih dneh od obojestranskega podpisa pogodbe izročiti finančno zavarovanje za dobro izvedbo pogodbenih obveznosti, v skladu s 13. točko dokumentacije JN, v višini 10 % pogodbene vrednosti brez DDV. Veljavnost zavarovanja mora biti še najmanj en mesec po preteku veljavnosti te pogodbe. V primeru podaljšanja roka veljavnosti pogodbe, se za ta čas podaljša tudi zavarovanje.

Naročnik ima zavarovanje pravico unovčiti v višini njegove vrednosti, če izvajalec:

1. ne bo pričel izvajati svojih pogodbenih obveznosti v skladu z določili pogodbe
2. ne bo izpolnil svojih pogodbenih obveznosti v skladu z določili pogodbe
3. ne bo pravočasno izpolnil svojih pogodbenih obveznosti v skladu z določili pogodbe
4. ne bo pravilno izpolnil svojih pogodbenih obveznosti v skladu z določili pogodbe
5. preneha izpolnjevati svoje pogodbene obveznosti v skladu z določili pogodbe.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. **člen**

V roku 14 dni od podpisa primopredajnega zapisnika (11. člen te pogodbe) mora izvajalec naročniku izročiti finančno zavarovanje za odpravo napak v garancijskem roku, v skladu s 13. točko dokumentacije JN, v višini 5 % pogodbene vrednosti brez DDV.

Veljavnost zavarovanja mora biti še vsaj dva meseca po poteku najdaljšega garancijskega roka za ostala gradbeno-obrtniška dela oziroma vgrajeni material (13. člen te pogodbe). Če se garancijski rok podaljša, se mora hkrati za enak čas podaljšati tudi rok trajanja zavarovanja za odpravo napak v garancijskem roku.

 Če izvajalec v roku, določenem s to pogodbo, ne predloži zavarovanja za odpravo napak v garancijskem roku, ga predloži prepozno ali vsebina predloženega zavarovanja odstopa od vzorca iz  dokumentacije JN ali ne izpolnjuje zahtev iz te dokumentacije, bo naročnik v višini zavarovanja za odpravo napak v garancijskem roku unovčil zavarovanje za dobro izvedbo pogodbenih obveznosti.

Naročnik bo unovčil zavarovanje za odpravo napak v garancijskem roku v primeru, če izbrani ponudnik ne bo izvrševal garancijskih obveznosti v rokih in na način, kot je to opredeljeno v tej pogodbi.

**PREDSTAVNIKI POGODBENIH STRANK**

1. **člen**

 Pooblaščena oseba s strani naročnika je \_\_\_\_\_\_\_\_\_\_(tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

 Pooblaščena oseba s strani izvajalca je \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovimi predstavniki.

 Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

 Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke izvajalca, štejejo za veljavno prejeta s strani izvajalca.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik izvajalca o spremembi, dopolnitvi oziroma razveljavitvi svojih internih predpisov glede varovanja in zaščite podatkov obvešča preko objav na svoji spletni strani.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora izvajalec seznaniti vsakega podizvajalca.

**REŠEVANJE SPOROV**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. JN20-005 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* obvestilo o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani izvajalca ali njegovega podizvajalca, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja izvajalca s podizvajalcem, pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca, na način, določen v skladu s 94. členom ZJN-3 in določili te pogodbe, v roku 30 dni od seznanitve s kršitvijo.

1. **člen**

 Naročnik bo po izteku vsakih šest mesecev od sklenitve te pogodbe preveril, ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

* da izvajalec ali njegov podizvajalec ne izpolnjujeta obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjujeta obveznosti iz prejšnjega stavka tudi, če na dan preverjanja nista imela predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva preverjanja;
* da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. *(se ne uporablja do dokončne odločitve Ustavnega sodišča, od takrat naprej pa v skladu z odločitvijo US)*

 Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena.

1. **člen**

 V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

 V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom ZJN-3 in določili te pogodbe, pod pogojem, da ta zamenjava ne predstavlja bistvene spremembe pogodbe. Če izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

 Ta pogodba je sklenjena pod razveznim pogojem, ki se, v primeru izpolnitve okoliščin iz 29. in 30. člena te pogodbe ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**ODPOVED POGODBE BREZ ODPOVEDNEGA ROKA**

1. **člen**

 Naročnik ima pravico, da od pogodbe predčasno odstopi brez odpovednega roka:

* če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,
* če je v tej pogodbi tako določeno,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročena pogodbena dela.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki začne teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Izvajalec v zgoraj navedenih primerih (od 28. do 32. člena) ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Prilogi k tej pogodbi sta:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* izpolnjena priloga 1 »Podizvajalec« z dne \_\_\_\_\_\_.

 Sestavni deli te pogodbe so tudi:

* dokumentacija v zvezi z oddajo javnega naročila, št. JN20-005, z dne \_\_\_\_\_\_\_\_\_\_\_\_,
* ponudbena dokumentacija ponudnika – izvajalca, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* popisi del,
* Varnostni načrt naročnika,
* Pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)).

Priloge in sestavni deli so enako zavezujoči, kot pogodba.

**KONČNE DOLOČBE**

1. **člen**

Pogodba postane veljavna z dnem obojestranskega podpisa obeh pogodbenih strank. V primeru, da izvajalec v zahtevanem roku, kot izhaja iz poziva naročnika na predložitev, ne predloži garancije za dobro izvedbo pogodbenih obveznosti in/ali izpolnjene in podpisane izjave v skladu s VI. odstavkom 14. člena Zakona o integriteti in preprečevanju korupcije (ZIntPK) (velja za vse skupne ponudnike in podizvajalce), pogodba preneha veljati.

Pogodba se bo sklenila za čas od podpisa pogodbe do izvedbe vseh del, najkasneje do
31. 3. 2022.

 Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Izvajalec: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**